**ЗАПОВЕД**

На основание чл. 9, ал. 5 и чл. 34, ал. 5 от Закона за управление на средствата от Европейските фондове при споделено управление (ЗУСЕФСУ), чл. 19, ал. 10 от Постановление № 23 на МС от 13.02.2023 г. за определяне на детайлни правила за предоставяне на безвъзмездна финансова помощ по програмите, финансирани от Европейските фондове при споделено управление за програмен период 2021 - 2027 г. (ПМС № 23/2023 г.), чл. 1, т. 2 и чл. 21, ал. 7 от Правилата за оценяване на проектни предложения по процедура BG16FFPR002-3.002 „Изпълнение на мерки 28 и 61 от Националната рамка за приоритетни действия за НАТУРА 2000“, по приоритет 3 „Биологично разнообразие“ на Програма „Околна среда“ 2021 – 2027 г.“ - Приложение № 1 към Условията за кандидатстване (УК)

**ПРЕКРАТЯВАМ:**

Производството по отношение на кандидат СДРУЖЕНИЕ „КАЖИ ЕКО“, БУЛСТАТ: 176968246 с проектно предложение № BG16FFPR002-3.002-0001 „Прилагане на мерки за подобряване на природозащитното състояние на местообитания в защитени зони от НАТУРА 2000 мрежата в България - ЗЗ BG0000496 и BG0001389 (местообитание 7140), ЗЗ BG0000626 (местообитание 7220), ЗЗ BG0000134 (местообитание 7230), ЗЗ BG0001031 (местообитание 3150), ЗЗBG0001030 (местообитание 3160), ЗЗ BG0000443 и ЗЗ BG0001032 (местообитание 3260)“ по Процедура №BG16FFPR002-3.002 „Изпълнение на мерки 28 и 61 от Националната рамка за приоритетни действия за НАТУРА 2000“, по приоритет 3 „Биологично разнообразие“ на Програма „Околна среда“ 2021 – 2027 г.“

**МОТИВИ:**

Проектно предложение № BG16FFPR002-3.002-0001 „Прилагане на мерки за подобряване на природозащитното състояние на местообитания в защитени зони от НАТУРА 2000 мрежата в България - ЗЗ BG0000496 и BG0001389 (местообитание 7140), ЗЗ BG0000626 (местообитание 7220), ЗЗ BG0000134 (местообитание 7230), ЗЗ BG0001031 (местообитание 3150), ЗЗBG0001030 (местообитание 3160), ЗЗ BG0000443 и ЗЗ BG0001032 (местообитание 3260)“ по Процедура №BG16FFPR002-3.002 „Изпълнение на мерки 28 и 61 от Националната рамка за приоритетни действия за НАТУРА 2000“ е включено в списъка с проектните предложения, които не се допускат до техническа и финансова оценка със следните мотиви:

По време на оценката на проектното предложение на етап административно съответствие и допустимост оценителната комисия (ОК) установи липса на документи и/или друга нередовност, както следва:

**По Критерий № 2:** *Кандидатът е представил всички документи, които се изискват за целите на кандидатстването, описани в условията за кандидатстване, като документите са приложени съгласно указанията.*

Констатирани липси на документи и/или друга нередовност, непълноти и/или несъответствия:

Констатация 1:

Съгласно данни от Търговски регистър, сдружение "КАЖИ ЕКО" се представлява от Красимира Караиванова. Формулярът за кандидатстване (ФК) е подаден с КЕП на Сухейл Фрейдж. В т. "Прикачени документи" на ФК е приложено нотариално заверено пълномощно, съгласно което Красимира Караиванова упълномощава Сухейл Фрейдж да извършва всякакви правни действия от нейно име за сметка на сдружението, включително да участва и да кандидатства по европейски програми. Пълномощното е заверено на 25.04.2018 г.

Съгласно изискванията на Условията за кандидатстване (УК) по т. 24.1.: "От текста на пълномощното/заповедта за оправомощаване следва да става ясно, че лицето/лицата с право да представлява/т кандидата упълномощава/т/ оправомощава/т пълномощника да подаде от негово/тяхно име конкретното проектно предложение, както и че лицето е упълномощено/оправомощено да представлява кандидата към датата на кандидатстване. Оправомощеното/упълномощено лице за подаване на проектното предложение няма право да оправомощава/упълномощава други лица. Пълномощното/Заповедта за оправомощаване се подписва с електронен подпис от лицето/ата с право да представлява/т кандидата, след което се прикачва в ИСУН".

Представеното пълномощно не се отнася за конкретното проектно предложение, а Сухейл Фрейдж не е упълномощен към датата на кандидатстване. Пълномощното не е подписано с КЕП на лицето с право да представлява кандидата (Красимира Караиванова).

Констатация 2:

Проектното предложение е подписано с валиден електронен подпис на Сухейл Фрейдж, член на Управителния съвет на Сдружение с нестопанска цел "Кажи Еко", който съгласно т.13 от представено в раздел "Прикачени документи" пълномощно, е упълномощен от представляващия сдружението Красимира Веселинова Караиванова да участва и да кандидатства от името на сдружението в европейски програми и проекти, като подава, подписва и получава всички необходими документи. Пълномощното е с рег. № 3198, нотариално заверено на 25.04.2018 г. от нотариус с рег. №404 на Нотариалната камера, с район на действие РС София.

Не е изпълнено изискването по т.24.2 от Условия за кандидатстване по процедурата, а именно: „…когато кандидатът се представлява от повече от едно лице и/или в състава на управителния му орган са включени повече от едно лица. При тази хипотеза, представляващият/те кандидата декларира/т в лично качество в отделни файлове обстоятелствата, посочени в електронните декларации във формуляра за кандидатстване ИСУН (обща и за НСИ), като копира текста от електронните декларации и брандира документа съгласно изискванията за визуализация и публичност с лого на Европейския съюз и лого на програмата. Файловете с деклараците се подписват с електронен подпис от лицето/ата с право да представлява/т кандидата, след което се прикачват в ИСУН.“

Констатация 3:

Кандидатът не е представил „Решение на компетентния орган от съгласуване по реда на екологичното законодателство“ по т. 24.4. от УК.

Приложеният в раздел "Прикачени документи" документ в ИСУН е Уведомление с вх. №НСЗП-588/18.09.2023 г. в МОСВ, а не краен акт от компетентния орган.

Не са предоставени към проектното предложение документи по т. 24.4. от УК, доказващи съгласие от собствениците за извършване на дейности в рамките на техните имоти.

Констатация 4:

За определяне на целевите стойности на индикаторите кандидатът е представил изготвено проучване - файл с наименование "проучване\_мярка 28\_мярка 61.pdf" и файлове във формат \*.tif , приложени в секция "Прикачени документи". Не са представени геореферирани данни, тъй като предоставените файлове във формат \*.tif не съдържат реквизитите необходими за геореферирани данни.

Съгласно т.7 "Индикатори" от Указания за кандидатстване: "При подаване на проектното предложение се представя информация за изчислението на целевата площ на интервенции – описателна част и геореферирани данни."

Констатация 5:

В т. "Прикачени документи" на ФК е приложена папка "опит.zip", в която се съдържат документи, доказващи опит на:

- предложеното за ръководител на проекта лице - копия от дипломи за придобита магистърска и докторска степен, препоръки от организации във връзка с участие на лицето като ръководител на проекти, финансирани по оперативни програми/ТГС програми/ПРСР и като ръководител по предоставяне на консултантски услуги във връзка с изпълнение на проекти и др. Лицето е включено в т. "Екип" на ФК, но не е представено доказателство, че лицето е наето по трудово правоотношение към кандидата;

- кандидата - приложени са сключен договор по ОП "Добро управление" и два сключени договора по ОПОС 2014-2020 г., процедура "Подобряване природозащитното състояние на природни местообитания".

Съгласно изискванията по раздел 24 от УК, "Кандидатите могат да докажат опит и чрез опит на експертите си, включени в екипа за изпълнение, наети по трудово правоотношение. В този случай се представят документи, доказващи придобития от лицата опит (копия от договори, длъжностни характеристики, референции, трудови и/или служебни книжки и др.). Когато с опита на експертите се доказва и опит на кандидата по критерий 5 от ТФО, задължително се попълват и имената на експертите в секция „Екип“ във формуляра за кандидатстване в ИСУН".

**ВАЖНО:**

Съгласно Принципни действия към Критерий № 2 от Указания и разяснения за извършване на оценката от страна на оценителната комисия (Приложение № 5 към условия за кандидатстване по процедура № BG16FFPR002-3.002 Изпълнение на мерки 28 и 61 от Националната рамка за приоритетни действия за НАТУРА 2000) „**Изисканата и предоставена допълнителна информация няма да е предмет на оценка на етап ТФО и ще е единствено за преценка допустимостта на кандидата.**“

**По Критерий № 6:** *Проектът включва всички мерки – 28 и/или 61 от НРПД, приложими за целевите ЗЗ и целевите типове природни местообитания, предмет на проекта.*

Констатация 6:

Кандидатът не е посочил кой подход за работа е избрал при подготовка на проектното предложение: на ниво „защитена зона“ или на ниво „природно местообитание“.

Констатация 7:

Констатирано е следното несъответствие в площите на местообитанията, в които се предвиждат дейности по мярка 61:

Съгласно приложено в секция "Прикачени документи" проучване за местообитания и защитени зони, общата площ в ха на местообитанията, в които се предвиждат дейности по мярка 61 (таблица 2 Информация за местообитания съгласно мярка 61. от файл с наименование "проучване\_мярка 28\_мярка 61.pdf" ) е 267,96 ха.

В секция "Индикатори" кандидатът е въвел целеви стойности на индикатор "Площ на защитените зони по „Натура 2000“, обхванати от мерки за опазване и възстановяване" 15,62 ха за регион в преход и 265,75 ха за по-слабо развити региони.

**По Критерий № 8:** *Индикаторите в проектното предложение са съгласно указанията в условията за кандидатстване.*

Констатация 8:

В секция "Индикатори" за индикатор "Местообитания с подобрен природозащитен статус (или с тенденция за подобряване) " за региони в преход е посочена целева стойност на индикатора 60%. За по-слабо развити региони целевата стойност на индикатора е посочена 80%.

По отношение на изчислението на индикаторите за резултат, обвързани с мярка 28, в указанията за попълване на ФК е посочено: "При калкулиране на целевата стойност кандидатът следва да съобрази Приложение № 4 към Условията за кандидатстване „Указания за изчисляване на целевата стойност на индикатор за резултат (показател за резултат): „местообитания с подобрен природозащитен статус (или с тенденция за подобряване)“ по процедура чрез подбор BG16FFPR002-3.002 „Изпълнение на м. 28 и 61 от Националната рамка за приоритетни действия за НАТУРА 2000“.

При така заложените стойности на индикаторите за резултат не става ясно по какъв начин е спазена методологията - Приложение № 4 към УК.

По отношение на изчислението на индикаторите за краен продукт, обвързани с мярка 61, в раздел 7 на УК е посочено следното изискване:

"При подаване на проектното предложение се представя информация за изчислението на целевата площ на интервенции – описателна част и геореферирани данни".

В проектното предложение такава информация липсва, като не става ясно по какъв начин са изчислени целевите стойности на индикаторите, заложени в т. "Индикатори" на ФК.

Въз основа на принципните действия в поле "Източник на информация" по критерий 2 "Кандидатът е представил всички документи, които се изискват за целите на кандидатстването, описани в условията за кандидатстване, като документите са приложени съгласно указанията" от "УКАЗАНИЯ И РАЗЯСНЕНИЯ ЗА ИЗВЪРШВАНЕ НА ОЦЕНКАТА ОТ СТРАНА НА ОЦЕНИТЕЛНАТА КОМИСИЯ", Приложение 5 към УК, а именно: "В случай че кандидатът не е представил изисканите документи, подписани и представени във формата, посочен в Раздел 24. от условията за кандидатстване, или е представен празен документ, или файлът е нечетим и/или е невъзможно да бъде отворен, Оценителната комисия на основание чл. 19, ал. 2 от ПМС 23/13.02.2023 г. ще изиска разяснения/ отстраняване на нередовността допълнително само един път. В случай че разяснения не бъдат представени /нередовностите не бъдат отстранени в определения за това срок, проектното предложение ще бъде отхвърлено. Изисканата и предоставена допълнителна информация няма да е предмет на оценка на етап ТФО и ще е единствено за преценка допустимостта на кандидата".

Съгласно разпоредбите на чл. 34, ал. 2 от ЗУСЕФСУ и чл. 19, ал. 2 от ПМС №23/2023г. с уведомление в ИСУН с рег. № BG16FFPR002-3.002-0001-M001/30.11.2023 г. ОК изиска от кандидата да представи коригирано проектно предложение и липсващите документи.

На 22.01.2024 г. кандидатът отговори в срок и представи коригирано проектно предложение, изисканите документи и разяснения.

В срока, определен в Заповед № РД-ОП-61/01.11.2023 г., изменена със Заповед № РД-ОП-9/30.1.2024 г. на РУО на ПОС 2021-2027 г. бяха приключени всички индивидуални оценителни листове и становища за етап АСД в ИСУН, в които в раздел „Забележка“ фигурират ясно разписани и достатъчно обосновани мотиви и изисквания на насоките за кандидатстване, на които не отговаря проектното предложение с посочване на конкретика от формуляра за кандидатстване.

След извършен преглед на получения отговор и приключване от ОК на етапа на Оценка на административното съответствие и допустимостта се установи, че проектно предложение № BG16FFPR002-3.002-0001 „Прилагане на мерки за подобряване на природозащитното състояние на местообитания в защитени зони от НАТУРА 2000 мрежата в България - ЗЗ BG0000496 и BG0001389 (местообитание 7140), ЗЗ BG0000626 (местообитание 7220), ЗЗ BG0000134 (местообитание 7230), ЗЗ BG0001031 (местообитание 3150), ЗЗBG0001030 (местообитание 3160), ЗЗ BG0000443 и ЗЗ BG0001032 (местообитание 3260)“ не отговаря на критерии 2, 5 и 8 от Оценка на административното съответствие и допустимостта, съгласно следните мотиви:

Кандидатът СДРУЖЕНИЕ „КАЖИ ЕКО“ не е представил следните документи и информация:

1. „Решение на компетентния орган от съгласуване по реда на екологичното законодателство“ по т. 24.4. от УК.

Съгласно т. 11 от УК кандидатът, преди подаване на проекта, следва да изиска съгласие от собствениците за извършване на дейности в рамките на съответните целеви имоти, попадащи в обхвата на проекта, след което да подаде уведомление по реда на екологичното законодателство до компетентния орган. При кандидатстване той следва да представи краен акт – решение на съответния компетентен орган от съгласуване по реда на екологичното законодателство за планираните дейности. Съгласно т. 24.4. от УК към Формуляра за кандидатстване кандидатът следва да представи Решение на компетентния орган от съгласуване по реда на екологичното законодателство за планираните дейности.

Приложеният в раздел "Прикачени документи" документ в ИСУН е Уведомление с вх. №НСЗП-588/18.09.2023 г. в МОСВ, а не краен акт от компетентния орган.

Съгласно т.13.3.4 "Постигане на съответствие с екологичното законодателство" от Условия за кандидатстване по процедурата:

"За целите на настоящата процедура чрез подбор се изисква на етапа на кандидатстване да бъдат издадени и да се представят крайни актове по реда на екологичното законодателство – Решения на компетентен орган от съгласуване по реда на екологичното законодателство за планираните дейности."

1. Не са предоставени към проектното предложение документи по т. 24.4. от УК, доказващи съгласие от собствениците за извършване на дейности в рамките на техните имоти.

Кандидатът е включил в проектното си предложение, в секция "План за изпълнение/дейности по проекта" следните дейности:

- дейност 1 "Прилагане на дейности за подобряване на природозащитното състояние на местообитания съгл. мярка 28 от НРПД" - основна дейност по т.13.2 от УК;

-дейност 2 "Прилагане на дейности за подобряване на природозащитното състояние на местообитания съгласно мярка 61 от НРПД" -основна дейност по т.13.2 от УК;

-дейност 3 "Организация, управление и видимост"-дейност по т. 13.3 от УК;

-дейност 4 "Спомагателна дейност по изготвяне на проектно предложение" - дейност по т.13.1 от УК.

Основните дейност 1 и дейност 2 са в изпълнение на мерки 28 и 61 от НРПД 2021-2027 г. (https://natura2000.egov.bg/EsriBg.Natura.Public.Web.App/Home/CmsDocument/3115) и са в съответствие с Приложение № 3 "Целеви защитени зони, мерки и местообитания по процедура чрез подбор BG16FFPR002-3.002 "Изпълнение на мерки 28 и 61 от Националната рамка за приоритетни действия за НАТУРА 2000" към УК.

Съгласно т. 13 "Дейности, допустими за финансиране" от УК:

"За териториите, обект на интервенция, кандидатът трябва да има получено съгласие от собствениците за извършване на дейности в рамките на тези имоти, след което да се подаде уведомление по реда на екологичното законодателство до компетентния орган."

За дейностите включени в обхвата на проектното предложение кандидатът не е представил получено съгласие от собствениците на имотите, в които се предвиждат, за изпълнение на предвидените мерки.

1. В секция "Прикачени документи" кандидатът е представил пояснения във връзка с изпратеното му уведомление № 1 - файл с наименование "1.pdf", в което са посочени предвидените площи за прилагане на мерките, разпределени по региони в преход и по-слабо развити региони, но видно от приложените обяснения и таблични данни, в целевите стойности на индикатора са включени площите с предвидени дейности в изпълнение на мярка 28 и мярка 61,

Съгласно т. 7 "Индикатори" от УК приложимият индикатор за дейности, в изпълнение на мярка 28 е "Местообитания с подобрен природозащитен статус (или с тенденция за подобряване) ", чиято целева стойност се представя в %.

Кандидатът не е определил целевата стойност на индикатор за изпълнение "Площ на защитените зони по „Натура 2000“, обхванати от мерки за опазване и възстановяване", съгласно указанията на т.7 "Индикатори" от УК.

Във връзка с гореописаното в ИСУН е генериран Списък с проектните предложения които не отговарят на критериите за АСД и които не преминават на етап техническа и финансова оценка, в който са разписани мотивите и изискванията на насоките за кандидатстване, на които не отговаря проектното предложение.

Съгласно гореописаното мотивите и изискванията на насоките за кандидатстване, на които не отговаря проектното предложение са следните:

**По Критерий № 2**

*Кандидатът е представил всички документи, които се изискват за целите на кандидатстването, описани в условията за кандидатстване, като документите са приложени съгласно указанията.*

Кандидатът не е представил „Решение на компетентния орган от съгласуване по реда на екологичното законодателство“ по т. 24.4. от УК.

Съгласно т. 11 от Условията за кандидатстване кандидатът, преди подаване на проекта, следва да изиска съгласие от собствениците за извършване на дейности в рамките на съответните целеви имоти, попадащи в обхвата на проекта, след което да подаде уведомление по реда на екологичното законодателство до компетентния орган. При кандидатстване той следва да представи краен акт – решение на съответния компетентен орган от съгласуване по реда на екологичното законодателство за планираните дейности. Съгласно т. 24.4. от Условията за кандидатстване към Формуляра за кандидатстване кандидатът следва да представи Решение на компетентния орган от съгласуване по реда на екологичното законодателство за планираните дейности.

Приложеният в раздел "Прикачени документи" документ в ИСУН е Уведомление с вх. №НСЗП-588/18.09.2023 г. в МОСВ, а не краен акт от компетентния орган.

Не са предоставени към проектното предложение документи по т. 24.4. от УК, доказващи съгласие от собствениците за извършване на дейности в рамките на техните имоти.

Въз основа на принципните действия в поле "Източник на информация" по критерий 2 "Кандидатът е представил всички документи, които се изискват за целите на кандидатстването, описани в условията за кандидатстване, като документите са приложени съгласно указанията" от "УКАЗАНИЯ И РАЗЯСНЕНИЯ ЗА ИЗВЪРШВАНЕ НА ОЦЕНКАТА ОТ СТРАНА НА ОЦЕНИТЕЛНАТА КОМИСИЯ", Приложение 5 към УК, а именно: "В случай че кандидатът не е представил изисканите документи, подписани и представени във формата, посочен в Раздел 24. от условията за кандидатстване, или е представен празен документ, или файлът е нечетим и/или е невъзможно да бъде отворен, Оценителната комисия на основание чл. 19, ал. 2 от ПМС 23/13.02.2023 г. ще изиска разяснения/ отстраняване на нередовността допълнително само един път. В случай че разяснения не бъдат представени /нередовностите не бъдат отстранени в определения за това срок, проектното предложение ще бъде отхвърлено. Изисканата и предоставена допълнителна информация няма да е предмет на оценка на етап ТФО и ще е единствено за преценка допустимостта на кандидата".

**По Критерий № 5**

*Дейностите, за които се иска безвъзмездно финансиране, са допустими – попадат в обхвата на мярка 28 и/или 61 от НРПД.*

С изпратеният от кандидата отговор № BG16FFPR002-3.002-0001-M001/22.01.2024 г. не са представени следните изисканите документи.

1.Решение на компетентния орган от съгласуване по реда на екологичното законодателство“, към т.13 от Проектното предложение. Прикаченият документ в ИСУН е Уведомление с вх. № на МОСВ, а не краен акт от компетентния орган.

2. Документи доказващи съгласие от собствениците за извършване на дейности в рамките на техните имоти.

Кандидатът е включил в проектното си предложение, в секция "План за изпълнение/дейности по проекта" следните дейности:

- дейност 1 "Прилагане на дейности за подобряване на природозащитното състояние на местообитания съгл. мярка 28 от НРПД" - основна дейност по т.13.2 от Условия за кандидатстване;

-дейност 2 "Прилагане на дейности за подобряване на природозащитното състояние на местообитания съгласно мярка 61 от НРПД" -основна дейност по т.13.2 от Условия за кандидатстване;

-дейност 3 "Организация, управление и видимост"-дейност по т. 13.3 от Условия за кандидатстване;

-дейност 4 "Спомагателна дейност по изготвяне на проектно предложение" - дейност по т.13.1 от Условия за кандидатстване.

Основните дейност 1 и дейност 2 са в изпълнение на мерки 28 и 61 от НРПД 2021-2027 г. (https://natura2000.egov.bg/EsriBg.Natura.Public.Web.App/Home/CmsDocument/3115) и са в съответствие с Приложение № 3 "Целеви защитени зони, мерки и местообитания по процедура чрез подбор BG16FFPR002-3.002 "Изпълнение на мерки 28 и 61 от Националната рамка за приоритетни действия за НАТУРА 2000" към условията за кандидатстване по процедурата.

Съгласно т. 13 "Дейности, допустими за финансиране" от Условия за кандидатстване:

"За териториите, обект на интервенция, кандидатът трябва да има получено съгласие от собствениците за извършване на дейности в рамките на тези имоти, след което да се подаде уведомление по реда на екологичното законодателство до компетентния орган."

Съгласно т.13.3.4 "Постигане на съответствие с екологичното законодателство" от Условия за кандидатстване по процедурата:

"За целите на настоящата процедура чрез подбор се изисква на етапа на кандидатстване да бъдат издадени и да се представят крайни актове по реда на екологичното законодателство – Решения на компетентен орган от съгласуване по реда на екологичното законодателство за планираните дейности."

За дейностите включени в обхвата на проектното предложение кандидатът не е представил получено съгласие от собствениците на имотите, в които се предвиждат, за изпълнение на предвидените мерки.

Кандидатът не е представил краен акт по реда на екологичното законодателство - Решения на компетентен орган от съгласуване по реда на екологичното законодателство за планираните дейности.

**По Критерий № 8**

*Индикаторите в проектното предложение са съгласно указанията в условията за кандидатстване*

В секция "Прикачени документи" кандидатът е представил пояснения във връзка с изпратеното му уведомление № 1 - файл с наименование "1.pdf", в което са посочени предвидените площи за прилагане на мерките, разпределени по региони в преход и по-слабо развити региони, но видно от приложените обяснения и таблични данни, в целевите стойности на индикатора са включени площите с предвидени дейности в изпълнение на мярка 28 и мярка 61,

Съгласно т.7 "Индикатори" от Условия за кандидатстване приложимият индикатор за дейности, в изпълнение на мярка 28 е "Местообитания с подобрен природозащитен статус (или с тенденция за подобряване) ", чиято целева стойност се представя в %. Кандидатът не е определил целевата стойност на индикатор за изпълнение "Площ на защитените зони по „Натура 2000“, обхванати от мерки за опазване и възстановяване" съгласно указанията на т.7 "Индикатори" от Условия за кандидатстване.

На основание разпоредбата на чл. 34, ал. 3 във връзка с чл. 22, ал. 3 от ЗУСЕФСУ на 16.02.2024 г. 17:19 часа на кандидата СДРУЖЕНИЕ „КАЖИ ЕКО“ е изпратено уведомително съобщение в ИСУН с рег . № BG16FFPR002-3.002-0001-R001, в което му се съобщава за резултатите от оценката и срока, както и начина, по който може да възрази пред Ръководителя на УО на ПОС 2021 - 2027 г.

В едноседмичния срок от съобщаването (23.02.2024 г.) кандидатът СДРУЖЕНИЕ „КАЖИ ЕКО“ не се е възползвал от възможността за подаване на възражение.

Видно от изложената по-горе фактическа обстановка, за депозираното от страна на СДРУЖЕНИЕ „КАЖИ ЕКО“ проектно предложение е налице **годно основание за отхвърляне и последващо прекратяване на производството по предоставяне на безвъзмездна финансова помощ**. Материалноправното съответствие на проектно предложение на кандидат с утвърдените от Условия за кандидатстване по процедура BG16FFPR002-3.002 „Изпълнение на мерки 28 и 61 от Националната рамка за приоритетни действия за НАТУРА 2000“, по приоритет 3 „Биологично разнообразие“ на Програма „Околна среда“ 2021 – 2027 г.“ по отношение на обхват, обем от дейности, предмет и цел е съществен елемент от фактическия състав на процедурите по предоставяне на БФП и императивна предпоставка за финансиране на последното. При констатирано несъответствие и/или установена нерелевантност на предложените за финансиране дейности, последното представлява абсолютна отрицателна процесуална предпоставка за предоставяне на безвъзмездна финансова помощ по ПОС 2021-2027 г. Последното произтича и от обстоятелството, че Условията за кандидатстване и изпълнение, утвърдени като част от документите по чл. 26, ал. 1 ЗУСЕФСУ, са влезли в законна сила и са със задължителен характер както за кандидатите, така и за органа, който ръководи административното производство.

 С цел обезпечаване на изчерпателност, следва да се има предвид, че настоящото производство по издаване на индивидуален административен акт, както и всички предхождащи последния административно-производствени действия, изявления, обективирани кореспонденции и комуникации, искания за предоставяне на допълнителна информация и документални доказателства и др. от страна на органа се провеждат в съответствие с разпоредбата на чл. 22, ал. 2 във връзка с чл. 23 от ЗУСЕФСУ, като приложимост в пълна степен намира *Наредбата за определяне на условията, реда и механизма за функциониране на Информационната система за управление и наблюдение на средствата от Европейските структурни и инвестиционни фондове (ИСУН) и за провеждане на производства пред управляващите органи посредством ИСУН*. Съгласно чл. 13, ал. 1 от същата, електронен документ и/или електронно изявление се счита за получено от съответния управляващ орган/междинно звено, кандидат или бенефициент с изпращането му в ИСУН. В настоящия случай, кандидатът е получил официална информация, респективно последният е бил надлежно уведомен за установените от административния орган несъответствия в рамките на комуникация/кореспонденция от 22.01.2024 г., като е разполагал с правна възможност да санира констатираните несъответствия.

 С оглед липсата на предприети годни доказателствени действия от страна на Сдружение „КАЖИ ЕКО“ УО на ПОС 2021-2027 г. прекратява производството по предоставяне на БФП за цитирания кандидат.

Настоящата Заповед подлежи на оспорване пред Административен съд – София град в 14 (четиринадесет) дневен срок от съобщаването й по реда на Административнопроцесуалния кодекс.

**ГАЛИНА СИМЕНОВА**

*РЪКОВОДИТЕЛ НА УО НА ПОС 2021 – 2027 г.*

*(съгласно Заповед № РД-573/07.08.2023 г. на*

*министъра на околната среда и водите)*